open-index/open-wikipedia-markdown huggingface dataset:
Haukiputaan lukio

**Haukiputaan lukio** on lukio Oulussa Haukiputaan kaupunginosassa. Lukiossa opiskelee noin 360 opiskelijaa ja opettajia on 20. Rakennuksen yhteydessä on myös Länsituulen päiväkoti. Lukio sijaitsee nykyisin Länsikujalla heti Länsituulen koulun vieressä. Nykyinen rakennus valmistui joulukuussa 2012 ja opiskelu aloitettiin uudessa rakennuksessa tammikuussa 2013. Uusi lukio toteutettiin elinkaarimallilla, jossa 25 vuoden ajan urakoitsija ylläpitää rakennusta ja kaupunki on vuokralaisena. Rakennuskustannukset uudelle lukiolle ja päiväkodille olivat yhteensä n. 8,3 milj €. Koulun arkkitehtina toimi Arkkitehtitoimisto Lukkaroinen ja pääurakoitsijana NCC Rakennus. Haukiputaan lukio on myös yksi UNESCO-kouluista. Haukiputaan lukiolla on myös tansanialainen kummikoulu Mtakuja Beach Secondary School, joka on myös yksi UNESCO-kouluista. Lukiosta ylioppilaaksi valmistui vuoden 2015 keväällä 88 oppilasta.

## Kurssit
Pakollisten lukiokurssien lisäksi Haukiputaan lukiossa on saatavilla kertauskurssit kirjoitusaineista. Haukiputaan lukiossa voi myös suorittaa lukiodiplomeita taide- ja taitoaineissa sekä osallistua mm. kansainvälisyys- ja vaelluskurssille.

## Rehtorit

* Heikki Seppälä 1969 - 1992
* Tapani Sahlström 1993 - 2003
* Kullervo Leinonen 2003 - 2015
* Sirpa Risteelä 2015 -

## Tunnettuja opiskelijoita
* Marja Aarnipuro, päätoimittaja ja kirjailija
* Mirja Vehkaperä, kansanedustaja
* Jukka Takalo, muusikko
* Jukka Rasila, näyttelijä
*Joni Skiftesvik, kirjailija
*Sakari Manninen, jääkiekkoilija

## Lähteet

## Aiheesta muualla
*Haukiputaan lukio
Hans Koenigsmann

**Hans J. Koenigsmann** on saksalainen raketti-insinööri ja tohtori. Hän työskenteli heinäkuussa 2015 yhdysvaltalaisella SpaceX:llä lentojen takaamiseen liittyvissä tehtävissä (). NASA palkitsi Koenigsmannin Distinguished Public Service Medal -mitalilla vuonna 2014.

## Elämä
Koenigsmann opiskeli ylemmän korkeakolututkinnon ilma-alustekniikkan alalla Berliinin teknillisestä yliopistosta. Hän suoritti myöhemmin myös tohtorintutkinnon Bremenin yliopistossa. Koenigsmann johti vuonna 2015 SpaceX CRS-7 -lennon tuhoa seurannutta onnettomuustutkintaa.

## Lähteet

## Aiheesta muualla
*Koenigsmannin haastattelu vuodelta 2013
Mahendranagar

**Mahendranagar** (, myös Bhim Dutta tai Bhimdutta) on kaupunki Nepalin länsirajan tuntumassa eli Kaukolännen kehitysalueen Mahakalin vyöhykkeellä, lähellä Intian Uttarakhandin ja Uttar Pradeshin osavaltioiden rajaa. Kathmandu sijaitsee linnuntietä 520 kilometriä itäkaakkoon Mahendranagarista. 

Vuonna 2011 kaupungin väkiluku oli 104&nbsp;599. Mahendranagar kuuluu 451&nbsp;248 asukkaan Kanchanpurin piirikuntaan. 

Kaupungin pinta-ala on 171,2 neliökilometriä. 

## Lähteet
GP2 Ranskan Grand Prix 2005

**GP2 Ranskan Grand Prix 2005** oli GP2-kauden 2005 viides osakilpailu, joka ajettiin 2.–3. heinäkuuta Magny-Coursin moottoriradalla Ranskassa. Osakilpailu toimi oheissarjan kilpailuna Formula 1:sten Ranskan GP:lle.

Pitkän kilpailun voitti Ardenin Heikki Kovalainen, José María López oli toinen ja kolmas Kovalaisen tallikaveri Nicolas Lapierre. Sprinttikilpailun voitti ART GP:n Nico Rosberg ja Kovalainen oli kolmantena palkintopallilla.

## Tulokset
### Aika-ajot

* Ernesto Vison sijoitusta pudotettiin kymmenellä lähtöruudulla Euroopan kilpailusta.

### Lauantain kilpailu

### Sunnuntain kilpailu

* Nelson Piquet Jr. ja Clivio Piccione hylättiin laittoman renkaanvaihdon takia.

## Muuta
* Alexandre Prématin ensimmäinen paalupaikka.
* Nico Rosbergin ensimmäinen voitto.
* Nicolas Lapierren ja Hiroki Yoshimoton ensimmäinen palkintosija ja pisteet.
* Gianmaria Brunin ensimmäinen nopein kierros.
* BCN Competicionin ensimmäinen palkintosija ja pisteet.

## Lähteet

## Aiheesta muualla
* GPUpdate.net
Fritz Hansen

**Fritz Hansen**, tunnettu myös nimellä **Republic of Fritz Hansen**, on tanskalainen huonekalujen valmistaja. Se tuottaa tunnettujen tanskalaisten kalustemuotoilijoiden huonekaluja; heihin kuuluvat Arne Jacobsen (1902–1971), Poul Kjærholm (1929–1980), Hans J. Wegner (1914–2007) ja Piet Hein (1905–1996). Fritz Hansen tekee yhteistyötä myös muunmaalaisten nykysuunnittelijoiden kuten Hiromichi Konnon, Cecilie Manzin ja Kasper Salton kanssa.

## Historiaa

Yrityksen perusti puuseppä Fritz Hansen vuonna 1872. Vuonna 1915 hän esitteli ensimmäisen höyryn avulla puusta taivutetun tuolinsa. Vuonna 1934 hän aloitti yhteistyön Arne Jacobsenin kanssa, tuloksena muun muassa klassikkotuolit *Muurahainen* (1952), *7* (1955), *[[Muna (tuoli)|Muna]]* (1958) ja *Joutsen* (1958). Vuonna 1982 Fritz Hansen hankki oikeudet useimpien Poul Kjærholmin kalusteiden valmistamiseen.

## Fritz Hansenin tuotantoa


Image:The Egg Chair.jpg|Arne Jacobsenin ”Muna”-tuoli
Image:Ngv design, arne jacobsen, swan chair, 1958.JPG|Jacobsenin ”Joutsen”-tuoli


## Lähteet

## Aiheesta muualla
* Fritz Hansenin verkkosivusto
Henryk Górecki: String Quartet No. 3 (’...songs are sung’)

**Henryk Górecki: String Quartet No. 3 (’...songs are sung’)** on yhdysvaltalaisen jousikvartetti Kronos Quartetin albumi, joka julkaistiin vuonna 2007 levymerkillä Nonesuch Records. Levyllä kuullaan puolalaisen Henryk Góreckiin teoksia.

## Kappaleet
Kaikki sävellykset Henryk Górecki.
#  
#  
#  
#  
#  

## Kokoonpano
* Jeffrey Zeigler – sello
* David Harrington – viulu
* John Sherba – viulu
* Hank Dutt – alttoviulu

## Arviot
* Allmusic: 

## Aiheesta muualla
* ''Henryk Górecki: String Quartet No. 3 (’...songs are sung’)'' discogs.com -sivustolla

## Lähteet
Eerika Jouppila

**Eerika Jouppila** (s. 1993 Ilmajoki) on suomalainen trampoliinivoimistelija. Hän on edustanut Lakeuden taitovoimistelijoita, Espoon telinetaitureita ja Bouncea.

Eerika aloitti voimistelun 6-vuotiaana. Omaksi lajiksi vakiintui trampoliinivoimistelu vuonna 2006. Maajoukkueeseen hän pääsi vuonna 2007.

**Akrobatia**

Eerika Jouppilan akrobatiataidot ovat herättäneet huomiota hänen sirkusesityksissään, joissa hän yhdistää akrobatiaa ja tanssia. Tuoliakrobatia on erityinen muoto akrobatiasta, jossa esiintyjä käyttää tuoleja välineenä. Eerika on kehittänyt omia, innovatiivisia liikkeitään, jotka korostavat tuolin monipuolisuutta ja mahdollisuuksia akrobatiassa.

Hänen esityksensä ovat usein visuaalisesti vaikuttavia ja kertovat tarinoita liikkeen kautta. Hän on sitoutunut akrobatian kehittämiseen ja opettamiseen, ja hän järjestää työpajoja ja kursseja, joissa hän jakaa tietämystään ja intohimoaan akrobatiaa kohtaan.

Eerika Jouppila on yksi suomalaisen tuoliakrobatian pioneerista, ja hänen työnsä inspiroi monia nuoria akrobaatteja ympäri maata.

## Lähteet
Aleksi Tarvonen

**Aleksi Tarvonen** (s. 19. heinäkuuta 1994 Kotka) on suomalainen jalkapalloilija, joka edustaa Veikkausliigassa pelaavaa FC KTP:tä. Hän on pelipaikaltaan vasen laitahyökkääjä.

Tarvonen pelasi vuosina 2010–2013 KTP:ssä Kakkosta ja Kolmosta yhteensä 71 ottelua, joissa hän teki kahdeksan maalia. Kaudella 2014 hän edusti Ykkösessä pelannutta FC KTP:tä, muttei päässyt kauden aikana kertaakaan kentälle. Ensiesiintymisensä Veikkausliigassa Tarvonen teki 19. huhtikuuta 2015. Hän jatkoi uraa FC KTP:ssä seuran pudottua ensin Ykköseen ja edelleen Kakkoseen. Tarvonen siirtyi kaudeksi 2019 Veikkausliigaa pelanneen Tampereen Ilveksen riveihin. Kaudeksi 2020 hän siirtyi Ykkösessä pelanneeseen KPV:hen. Kahden vuoden Ilves-KPV -kierroksen jälkeen Tarvonen palasi Ykkösessä pelanneen KTP:n riveihin ollen nostamassa seuraa Veikkausliigaan, jota Tarvonen ei pystynyt juurikaan pelaamaan kevään 2023 loukkaantumisen vuoksi. KTP putosi kaudeksi 2024 Ykkösliigaan noustakseen jälleen kaudeksi 2025 taas Veikkausliigaan. 

Aleksi Tarvonen on pelannut Veikkausliigassa kauden 2024 loppuun mennessä neljä kautta kahdessa joukkueessa (KTP ja Ilves) yhteensä 42 ottelua ja tehnyt kaksi maalia.

## Saavutukset
* Suomen cup-mestaruus 2019 Ilveksen riveissä
* Ykkösliigan kauden 2024 maalikuningas
* Ykkösen heinäkuun 2022 pelaaja
* Ykkösliigan kesäkuun 2024 pelaaja

## Lähteet
Vestnik kazarmy

**Vestnik kazarmy** (*Вестник казармы*, suom. *Kasarmin sanansaattaja*) oli vuonna 1906 Helsingissä ilmestynyt Venäjän sosiaalidemokraattisen työväenpuolueen salaisen sotilaskomitean laiton lehti, jota levitettiin Suomeen sijoitettujen Venäjän armeijan sotilaiden keskuudessa. Vallankumouksellisen lehden pääasiallinen kohderyhmä oli Itämeren laivaston merisotilaat. 

## Yleistä
*Kasarmin sanansaattajaa* ilmestyi toukokuusta 1906 lähtien yhdeksän numeroa, joiden painosmäärä oli 1&nbsp;000–1&nbsp;500 kappaletta. Viimeinen tunnettu lehti ilmestyi syyskuussa, mutta sen jälkeen julkaistiin tiettävästi vielä yksi numero. Julkaisu sisälsi kirjoituksia bolševikkien poliittisesta ohjelmasta sekä vallankumoukseen tähtäävistä keinoista. Lehdellä oli suuri vaikutus heinäkuussa 1906 alkaneen Viaporin kapinan syttymiseen. Sen toimittajiin kuului muun muassa keisarillisen arneijan kapteeni Sergei Tsion, joka oli yksi kapinan johtohahmoista. 

## Painaminen
Lehteä painettiin ja levitettiin yhteistyössä suomalaisten sosialistien ja itsenäisyysaktivistien kanssa. Aluksi painopaikka Helsingin keskustassa sijainnut maalari Vilho Hjortin asunto, mutta Viaporin kapinan kukistumisen ja Hjortin vangitsemisen jälkeen painokone siirrettiin Katajanokalle sosiaalidemokraatti Severi Alanteen luokse. Hänen kotiapulaisensa ilmiannon perusteella poliisi ja santarmit kuitenkin pääsivät painokoneen jäljille ja tekivät rynnäkön huoneistoon. Paikalla olleet toimittaja Otto Vilmi ja kaksi latojaa onnistuivat pakenemaan, mutta Alanne sai syytteen maanpetoksesta, jonka vuoksi hän lähti maanpakoon Pohjois-Amerikkaan. Takavarikon jälkeen sotilaskomitea jatkoi painotuotteiden monistamista käsityönä venäjänsuomalaisen bolševikin Adolf Taimen avustuksella. 

## Lähteet
Rasuwan piirikunta

**Rasuwan piirikunta** () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeen pohjoisosissa. 

Piirikunta rajautuu pohjoisessa Kiinan Tiibetin autonomiseen alueeseen. Nepalin piirikunnista naapureita ovat Sindhupalchok ja Nuwakot etelässä sekä Dhading lännessä.

Rasuwassa kirjattiin asuvan vuonna 2011 yhteensä 9&nbsp;778 perhekuntaa ja kaikkiaan 43&nbsp;300 ihmistä. Piirikunnan pinta-ala on 1&nbsp;544 neliökilometriä ja asukastiheys 28 as./km2. Hallinnollinen keskus on Dhunchen kylä.

Luonnonmaantieteellisesti piirikunta ryhmitellään tavallisesti osaksi Nepalin Keskistä vuoristovyöhykettä. Tarkemmassa kasvillisuusvyöhykejaottelussa piirikunnasta 1,2&nbsp;% voidaan luokitella ylempään trooppiseen, 11,4&nbsp;% subtrooppiseen, 20,8&nbsp;% lauhkeaan, 20,0&nbsp;% subalpiiniseen, 11,8&nbsp;% alpiiniseen, 2,0&nbsp;% Trans-Himalajan ja 32,9&nbsp;% ylempään vuoristovyöhykkeeseen (nival zone) sekä hieman (0,0&nbsp;%) vesistöihin kuuluvaksi. 

Rasuwan piirikunta oli yksi suhteellisesti pahiten kärsineitä seutuja 25. huhtikuuta 2015 sattuneessa maanjäristyksessä. Piirikunnan rakennuksista yli 80 prosenttia raportoitiin tuhoutuneiksi. Piirikunnassa esiintyi lumi- ja maanvyöryjä, jotka hautasivat alleen laajimmillaan kokonaisia kyliä ja jopa 250 henkeä kerralla (Langtangin seudulla).  


Mountain of Langtang (7).JPG|Langtang, vuori Bagmatin vyöhykkeen Rasuwan piirikunnassa.
Goljung.JPG|Galjungin kylä Rasuwan piirikunnassa.
20140507morning.jpg|Vuoristotietä Rasuwan piirikunnassa.


## Lähteet

## Aiheesta muualla

* Rasuwa district (VDC-Municipality in detail, 2011 census; pdf)   (cbs.gov.np)
Giorgi Ositašvili

**Giorgi Ositašvili** (s. 13. maaliskuuta 1985) on georgialainen jalkapallovalmentaja, joka valmentaa Kolmosen Ilves-Kissoja. 

Ositašvili pelasi kaudella 2006–2007 Georgian pääsarjassa Umaghlesi Ligassa 18 ottelua edustaen Merani Tbilisiä. Hän on pelannut lisäksi maan toisella sarjatasolla 44 ja kolmannella sarjatasolla 29 ottelua. Ositašvili siirtyi georgialaisesta Kiziki Sighnaghista Suomen Kakkosessa pelanneeseen FC Kuusankoskeen kaudeksi 2008 ja pelasi kauden aikana 23 ottelua. Vuosina 2009–2014 Ositašvili pelasi 133 Ykkösen ottelua KooTeePeessä ja sen seuraajassa KTP:ssä. Ensiesiintymisensä Suomen pääsarjassa Veikkausliigassa hän teki 12. huhtikuuta 2015, kun KTP pelasi 1–1 päättyneen vierasottelun FC Lahtea vastaan. Kausilla 2018–2019 Ositašvili edusti Tampereen Pallo-Veikkoja.

## Lähteet
HMS Draken (Dra)

**HMS Draken** (runkonumerot Dk ja Dra) oli Ruotsin laivaston Draken-luokan sukellusvene.

## Valmistus

Alus tilattiin Malmöstä Kockums Mekaniska Verkstad AB:lta, missä köli laskettiin vuonna 1957. Se laskettiin vesille 1. huhtikuuta 1960 ja liitettiin laivastoon 4. huhtikuuta 1962.

## Palvelus
Alus poistettiin palveluksesta 1. heinäkuuta 1982 ja romutettiin seuraavana vuonna Landskronassa.

## Lähteet
*
*

### Viitteet
HMS Gripen (Gri)

**HMS Gripen** (runkonumero Gr ja Gri) oli Ruotsin laivaston Draken-luokan sukellusvene.

## Valmistus

Alus tilattiin Karlskronan laivastontelakalta, missä köli laskettiin 1958. Alus laskettiin vesille 31. toukokuuta 1960 ja liitettiin laivastoon 28. huhtikuuta 1962.

## Palvelus
Alus poistettiin palveluksesta 1. heinäkuuta 1982 ja romutettiin 1989 Karlskronassa.

## Lähteet
*
*

### Viitteet
Philip Njoku

**Philip Njoku** (s. 3. kesäkuuta 1996) on nigerialainen jalkapalloilija, joka edustaa kaudella 2015 Veikkausliigassa pelaavaa FC Interiä. Hän on pelipaikaltaan hyökkääjä.

Njoku teki ensiesiintymisensä Veikkausliigassa 12. huhtikuuta 2015, kun Inter pelasi 1–1-kotitasapelin SJK:ta vastaan. Hän teki ottelussa joukkueensa maalin. Maali oli Veikkausliigan kauden ensimmäinen.

## Lähteet
Marraskuun sosialistit

**Marraskuun sosialistit** oli nimitys, jota käytettiin vuoden 1905 suurlakon jälkeen Suomen sosialidemokraattiseen puolueeseen liittyneistä nuorista akateemisista henkilöistä. Heidän mukaansa sosialismi oli tiede, jonka avulla voitiin toteuttaa lopullisena ja välttämättömänä yhteiskuntamallina pidetty sosialistinen yhteiskunta. Marraskuun sosialistit muodostivat puolueen niin sanotun "älymystösiiven", jonka esikuvana olivat böömiläissyntyisen sosiaalidemokraatin Karl Kautskyn luokkataisteluun pohjautuvat teoriat. Niiden mukaan kaikkea yhteistyötä omistavan luokan kanssa oli vältettävä.

Marraskuun sosialistit olivat alun perin maaliskuussa 1905 perustetun Ylioppilaiden sosialidemokraattisen yhdistyksen jäseniä, jonka ydinryhmään kuuluivat Otto Wille Kuusinen, Edward Gylling, Yrjö Sirola ja Sulo Wuolijoki. Suurlakon päätyttyä marraskuussa 1905 yhdistykseen kuuluneet ylioppilaat liittyivät sosiaalidemokraattiseen puolueeseen. Ylioppilaiden lakkokomitean johtohahmona toiminut Kuusinen tosin oli liittynyt puolueeseen jo vuotta aikaisemmin. Joulukuussa 1905 he perustivat poliittisen toimintansa pääfoorumiksi Sosialistisen Aikakauslehden, jonka päätoimittajaksi tuli Gylling, toimitussihteeriksi Kuusinen sekä kahdeksi muuksi vakituiseksi toimittajaksi Sirola ja Wuolijoki. Vuoden 1908 vaaleissa kaikki neljä valittiin eduskuntaan. Muita Marraskuun sosialisteja olivat muun muassa Severi Alanne, Johannes Gummerus, Eero Haapalainen, Ivar Hörhammer, Martti Kovero, Kullervo Manner, K. G. K. Nyman, K. E. Primus-Nyman, Väinö Tanner, Mikko Uotinen, K. H. Wiik, Josef Wolontis ja Wäinö Wuolijoki. Myöhemmin monet heistä liittyivät niin sanottuihin ”siltasaarelaisiin”.

## Lähteet
HMS Södermanland (Söd)

**HMS Södermanland** (tunnus Söd) on Ruotsin laivaston sukellusvene. Alus tilattiin osana Västergötland-luokkaa, mutta muutostöiden jälkeen se luokiteltiin Södermanland-luokan alukseksi. Alus on edelleen palveluksessa vuonna 2015.

## Valmistus

Alus tilattiin 1981 Kockumsilta Malmöstä, joka valmisti aluksen rungon keskiosan ja Karlskronavarvet keulan ja perän. Köli laskettiin vuonna 1985. Alus laskettiin vesille 12. huhtikuuta 1988 ja liitettiin laivastoon 21. huhtikuuta 1989.

## Modernisointi

Vuodesta 2002 alkaen alus oli modernisoitavana, jolloin runkoa jatkettiin asentamalla Stirling AIP -moduuli. Aluksen pituus kasvoi 60,4 metriin ja uppouma 1&nbsp;400 tonniin. Samalla miehistöntarve laski kahteenkymmeneen.

## Lähteet

*
*

### Viitteet
Henrik Ødegaard

**Henrik Ødegaard** (s. 12. helmikuuta 1988 Asker) on norjalainen jääkiekkoilija, pelipaikaltaan puolustaja. Hän edustaa GET-ligaenissa pelaavaa Lørenskog IK:ta. 

Ødegaard pelasi Pohjois-Amerikassa kauden 2013–2014. Pääasiassa hän pelasi CHL:n Missouri Mavericksissä, ja yhden ottelun AHL:n Chicago Wolvesissa. Muilla kausilla Ødegaard on pelannut kotimaansa pääsarjassa.

Norjan maajoukkueessa Ødegaard on pelannut neljissä MM-kisoissa sekä kerran olympiaturnauksessa.

## Lähteet
HMS Östergötland (Ögd)

**HMS Östergötland** (tunnus Ögd) on Ruotsin laivaston sukellusvene. Alus tilattiin osana Västergötland-luokkaa, mutta muutostöiden jälkeen se luokiteltiin Södermanland-luokan alukseksi. Alus riisuttiin aseista ja poistettiin palveluskäytöstä 2021.

## Rakentaminen

Alus tilattiin 1981 Kockumsilta, jonka Malmön telakka valmisti aluksen rungon keskiosan ja Karlskronavarvet keulan ja perän. Aluksen köli laskettiin 1986 ja se laskettiin vesille 9. joulukuuta 1988. Alus liitettiin laivastoon 10. tammikuuta 1990.

## Modernisointi

Alus modernisoitiin vuodesta 2002 alkaen asentamalla Strirling AIP -moduuli sen runkoon. Aluksen pituus kasvoi 60,4 metriin ja uppouma 1&nbsp;400 tonniin. Samalla miehistöntarve laski kahteenkymmeneen.

## Lähteet
*
*

### Viitteet
Daniel Sørvik

**Daniel Sørvik** (s. 11. maaliskuuta 1990 Oslo) on norjalainen jääkiekkoilija, pelipaikaltaan puolustaja. Hän edustaa kotimaansa pääsarjassa GET-ligaenissa pelaavaa Vålerengaa. 

Sørvikin veli Andrè Sørvik on myös jääkiekkoilija.

## Ammattilaisura

Sørvik on pelannut koko uransa kotimaansa pääsarjassa, ensin Furusetissa ja vuodesta 2009 lähtien Vålerengassa.

Norjan maajoukkueessa Sørvik on pelannut kolmessa MM-turnauksessa sekä kerran olympiaturnauksessa.

## Lähteet
Lerkendal Stadion

**Lerkendal Stadion** on jalkapallostadion Trondheimin kaupungissa Norjassa. Vuonna 1947 avatulle stadionille mahtuu nykyisessä muodossaan 21 166 katsojaa. Stadion tunnetaan parhaiten Rosenborg BK:n kotikenttänä.

Stadionin katsojaennätys 28 569 on vuodelta 1985, Norjan mestaruuden ratkaisseesta ottelusta Lillestrømiä vastaan.

## Lähteet
Atsuleeni

**Atsuleeni** (C10H8) on aromaattisiin hiilivetyihin kuuluva orgaaninen yhdiste. Atsuleeni on rakenteeltaan ja ominaisuuksiltaan poikkeuksellinen yhdiste.

## Ominaisuudet

Huoneenlämpötilassa atsuleeni on tummansinistä tai vihreätä kiteistä ainetta. Se ei liukene veteen, mutta liukenee väkeviin happoliuoksiin ja moniin orgaanisiin liuottimiin kuten etanoliin, dietyylieetteriin ja bentseeniin.

Atsuleenin rakenteen voidaan katsoa koostuvan yhteensulautuneista syklopentadieeni- ja sykloheptatrieenirenkaista. Atsuleeni on aromaattinen yhdiste (10 π-elektronia ja tasomainen) ja sen resonanssimuodossa jokaisella hiiliatomilla on erilainen elektronitiheysjakautuma. Röntgensäde- ja elektronidiffraktiomittausten perusteella renkaiden jakaman yhteisen sidoksen pituus on huomattavasti muita sidoksia suurempi, mikä viittaa tällä sidoksella olevan huomattavan yksöissidosluonteen. Yhdisteen dipolimomentti on 0,8 D ja viisiatominen rengas on negatiivisesti varautunut ja siten nukleofiilinen ja seitsenatominen rengas on positiivisesti varautunut ja elektrofiilinen. Elektrofiiliset aromaattiset substituutiot tapahtuvat helposti viisiatomiseen renkaaseen 1- ja 3-asemiin.

## Synteesi
Atsuleenin synteesin ensimmäisessä vaiheessa 2,4-dinitroklooribentseeni ja pyridiini reagoivat nukleofiilisella aromaattisella substituutiolla muodostaen 1-(2,4-dinitrofenyyli)pyridiniumkloridia. Tämä välituote reagoi dimetyyliamiinin kanssa Zincke-reaktiolla, jolloin pyridiinin rengasrakenne avautuu ja muodostuu pentametiinisyaniinijohdannainen, joka reagoi syklopentadieenin kanssa muodostaen fulveenijohdannaisen. Tämä fulveeni reagoi elektrosyklisellä reaktio muodostaen rengasrakenteen ja renkaansulkeutumista seuraava dimetyyliamiinin eliminaatio johtaa atsuleenin muodostumiseen.

## Lähteet

## Aiheesta muualla

*Toxin and Toxin Target Database (T3DB): Azulene 
*Kyoto Encyclopedia of Genes and Genomes (KEGG): Azulene 
*ChemBlink: Azulene
Petri Kivimäki

**Petri Kivimäki** (s. 22. maaliskuuta 1978 Helsinki) on suomalaisen Hay and Stonen -yhtyeen kitaristi. Vuodesta 2009 Kivimäki on toiminut myös Vesterinen Yhtyeineen -yhtyeen yhtenä kitaristina. Hän toimii myös kitaransoiton opettajana Estrada-nimisessä musiikkiopistossa.
Sebastian Dahm

**Sebastian Dahm** (s. 28. helmikuuta 1987 Kööpenhamina) on tanskalainen jääkiekkomaalivahti. 182 senttimetriä pitkä ja 80 kilogrammaa painavan Dahmin hanskakäsi on vasen.

## Ura
### Seurajoukkueessa
Dahm on edustanut Rødovre Mighty Bullsia kaudesta 2010–2011 asti. Samalla kaudella hän pelasi myös esbjergiläisessä EfB Ishockeyssä. NHL-varaukseton Dahm vietti Pohjois-Amerikassa viisi kautta vuosina 2005–2006 pelaten parhaimmillaan AHL-seura Syracuse Crunchissa 24 ottelua. 

### Maajoukkueessa
Tanskan nuorten maajoukkueitakin edustanut Dahm on pelannut Tanskan jääkiekkomaajoukkueessa kaudesta 2008–2009 alkaen. Tanskan MM-kisajoukkueessa hän on ollut mukana kuudesti, vuosina 2009, 2013, 2014, 2015, 2016 ja 2017.

## Lähteet
Ødegaard

**Ødegaard**, **Odegaard**, **Ødegard** tai **Ødegård** on pääosin Norjassa käytössä oleva sukunimi. Nimi juontaa juurensa norjan kielen sanoihin *øde* ja *gård*, jotka tarkoittavat autiota ja maatilaa. Nimi *Ødegård* tarkoittaa siis autiota maatilaa. Nimi on muun muassa seuraavien henkilöiden sukunimi:

*Hedda Ødegaard (s. 1995), norjalainen tennispelaaja
*Henrik Ødegaard (s. 1988), norjalainen jääkiekkoilija
*Martin Ødegaard (s. 1998), norjalainen jalkapalloilija
*Reidar Ødegaard (1901–1972), norjalainen maastohiihtäjä ja olympiamitalisti
Jonas Djupvik Løvlie

**Jonas Djupvik Løvlie** (s. 14. lokakuuta 1990 Oslo) on norjalainen jääkiekkoilija, pelipaikaltaan hyökkääjä. Hän edustaa Ruotsin toiseksi korkeimmalla sarjatasolla Allsvenskanissa pelaavaa Södertäljeä. 

Ennen siirtoaan Ruotsiin Løvlie pelasi kotimaassaan I-divisioonan Manglerudissa sekä korkeimmalla tasolla GET-ligaenin Sparta Sarpsborgissa. Norjan maajoukkueessa Løvlie on pelannut kaksissa MM-kisoissa.

## Lähteet
Mesoplaneetta

**Mesoplaneetta** on taivaankappale, jonka läpimitta on 1&nbsp;000–5&nbsp;000&nbsp;km.
Mesoplaneetta on Cerestä suurempi, mutta Merkuriusta pienempi. Pluto on mesoplaneetta, niin kuin suurimmat Kuiperin vyöhykkeen kohteet. Monet ulkoplaneettojen kuut ovat mesoplaneetan kokoisia. Osa mesoplaneetoista on myös alimaita. Toisaalta osa mesoplaneetoista on kääpiöplaneettoja.
Roy Johansen

**Roy Einar Johansen** (s. 27. huhtikuuta 1960 Oslo) on norjalainen jääkiekkovalmentaja sekä entinen pelaaja. Hän toimi vuosina 2001–2016 Norjan jääkiekkomaajoukkueen päävalmentajana. Vuodesta 2016 hän on ollut kotimaassaan Vålerengan päävalmentajana.

Johansenin alaisuudessa Norja onnistui vakiinnuttamaan paikkansa MM-kisojen ylimmällä tasolla, parhaana saavutuksena kuudes sija vuoden 2011 MM-kisoissa.

## Pelaajaura
Omalla peliurallaan keskushyökkääjänä pelannut Johansen edusti pääasiassa Vålerengaa. Norjan maajoukkueessa Johansen pelasi muun muassa kaksissa talviolympialaisissa, vuonna 1988 Calgaryssä sekä kotikisoissa Lillehammerissa 1994.

## Lähteet
Sindhupalchokin piirikunta

**Sindhupalchokin piirikunta** () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeen pohjoisosissa. 

Piirikunta rajautuu pohjoisessa Kiinan Tiibetin autonomiseen alueeseen. Nepalin piirikunnista naapureita ovat Dolakha idässä, Kavrepalanchok etelässä, Kathmandu lounaassa, Nuwakot lännessä ja Rasuwa luoteessa.

Sindhupalchokin piirikunnassa asui vuonna 2011 yhteensä 66&nbsp;688 perhekuntaa ja kaikkiaan 287&nbsp;798 ihmistä. Piirikunnan pinta-ala on 2&nbsp;542 neliökilometriä ja asukastiheys 113 as./km2. Hallinnollinen keskus on toukokuussa 2014 kaupungin asemaan nostettu Chautara.

Sindhupalchokin piirikunta kärsi pahoin 25. huhtikuuta 2015 sattuneessa maanjäristyksessä. Ainakin kahden voimakkaan jälkijäristyksen keskukset (M6,7/ 26.4.2015 ja M7,3/ 12.5.2015) osuivat piirikunnan alueelle tuhoja aiheuttaen. Piirikunnan rakennuksista jopa 90 prosenttia raportoitiin tuhoutuneiksi. Järistyksen jäljiltä oli 4. toukokuuta mennessä raportoitu ainakin 3&nbsp;360 ihmishengen menetys piirikunnassa. Kuolonuhrien määrä oli suurin kaikista Nepalin piirikunnista.

Piirikunnan kautta kulkee Kathmandusta Kiinan rajalle johtava Aranikon valtatie (H3), joka on Nepalin tärkein maantieyhteys Kiinaan. Huhtikuun 2015 maanjäristyksessä maantiellä tapahtui monia ihmishenkiä vaatineita maanvyörymiä.

Luonnonmaantieteellisesti piirikunta ryhmitellään usein Nepalin Keskiseen vuoristovyöhykkeeseen kuuluvaksi. Tarkempi jaottelu kertoo paremmin piirikunnan monimuotoisuudesta. Sen mukaan piirikunnasta 6,0&nbsp;% kuuluu ylempään trooppiseen, 37,2&nbsp;% subtrooppiseen, 24,5&nbsp;% lauhkeaan, 15,1&nbsp;% subalpiiniseen ja 7,8&nbsp;% alpiiniseen kasvillisuusvyöhykkeeseen sekä 9,1&nbsp;% ylempään vuoristovyöhykkeeseen (nival zone). Alueesta 0,4&nbsp;% on vesistöjen peitossa. 


NEPAL Route 2.JPG|  Kathmandusta koilliseen, Kiinan rajalle johtavaa, onnettomuusaltista Aranikon valtatietä (H3) vuoristosolassa Sindhupalchokin piirikunnan Kodarissa.
Simpani Village.jpg| Simpanin kylää Sindhupalchokin piirikunnassa.


## Lähteet

## Aiheesta muualla

* Sindhupalchowk district (VDC-Municipality in detail, 2011 census; pdf)   (cbs.gov.np)
Rico Strieder

**Rico Strieder** (s. 6. heinäkuuta 1992 Dachau) on saksalainen jalkapalloilija, joka edustaa Alankomaiden Eredivisiessa pelaavaa Utrechtia. Oikeajalkainen Strieder on pelipaikaltaan puolustava keskikenttäpelaaja.

## Ura
Strieder on Bayern Münchenin kasvatti. Hän pelasi seuran kakkosjoukkueessa vuosina 2011–2015 yhteensä 93 ottelua ja teki niissä kolme maalia. Ainoan bundesliigaottelunsa seuran ykkösjoukkueessa hän pelasi toukokuussa 2015 Bayer Leverkusenia vastaan ja oli kentällä koko ottelun.

Heinäkuussa 2015 Strieder siirtyi alankomaalaisseura Utrechtiin.

## Lähteet
Vico Magistretti

**Vico Magistretti** (6. lokakuuta 1920 Milano – 19. syyskuuta 2006) oli italialainen arkkitehti ja teollinen muotoilija, joka tunnettiin erityisesti huonekaluistaan ja valaisimistaan. 

Milanolaisen arkkitehtisuvun vesaksi syntynyt Vico Magistretti aloitti isoisänsä ja isänsä ammattiin opiskelun Politecnico di Milanossa 1930, mutta joutui sotaan. Hän karkasi asepalveluksesta ja asui maanpakolaisena Sveitsissä. Siellä hän opiskeli Lausannen italiankielisillä yliopistokursseilla ja tapasi esikuvakseen muodostuneen humanistiarkkitehti Ernesto Nathan Rogersin. Hän pääsi mukaan arkkitehtiryhmään, joka suunnitteli sodassa vaurioituneen Milanon QT8-kaupunginosan uudelleenrakentamista. Magistretti vastasi alueen runolliseksi kuvatun pyöreän kirkon suunnittelusta yhdessä Mario Tedeschin kanssa.

Magistretti valmistui arkkitehdiksi 1945 ja työskenteli sitten isänsä toimistossa yhdessä arkkitehti Paolo Chessan kanssa. Milanon kaupunkisuunnittelutehtävistä hän siirtyi 1950-luvulla vähitellen sarjatuotettujen huonekalujen ja valaisinten suunnittelijaksi, tilaajinaan erityisesti Cassina mutta myös Artemide, suomalainen Asko, Fritz Hansen, Kartell, Oluce ja Schiffini. Hänen ensimmäisiä menestystuotteitaan oli Cassinalle suunniteltu olkipunosta käyttävä *Carimate*-tuoli, jossa yhdistyivät maalaisperinne ja urbaani hienostuneisuus ja jossa nähdään myös skandinaavisia vaikutteita.

Vico Magistretti sai Compasso d'Oro -palkinnon 1967 ja 1979 ja lisäksi muun muassa kultamitalin vuoden 1951 Milanon triennaalissa ja Grand Prix’n vuoden 1954 triennaalissa. Kaksitoista hänen työtään on otettu New Yorkin modernin taiteen museon kokoelmiin. Magistretti opetti Lontoon Royal College of Art -oppilaitoksessa ja Milanon Domus-akatemiassa.

## Tuotantoa

Carimate Chair Back Vico Magistretti Cassina Austin Calhoon Photograph.jpg|*Carimate*-tuoli (Cassina 1959)
"13 - ITALIAN DESIGN - Eclisse lamp - Vico Magistretti - 1965 - Artemide - Compasso d'oro 1967 - TDM.jpg|*Eclisse*-valaisin (Artemide 1965)
" 11 - ITALY - Atollo - Oluce - Vico Magistretti 1977.jpg|*Atollo*-valaisin (Oluce 1977)
Vico Magistretti - Chaise Longue 1996.jpg|Patricia Urquiolan kanssa suunniteltu Chaise Longue (1996)
Paolo Monti - Servizio fotografico (Milano, 1982) - BEIC 6354247.jpg  | Leopardi, Milano (Guido Venezianin kanssa), 1961
Paolo Monti - Servizio fotografico - BEIC 6365491.jpg | Carimate-golfklubi (Guido Venezianin kanssa)
Paolo Monti - Servizio fotografico (Milano, 1965) - BEIC 6328946.jpg | Tornitalo Milanossa, 1964–1965


## Lähteet

## Aiheesta muualla

* Vico Magistretti Foundation
* Vico Magistrettin haastattelu
Roope Kostiainen

**Roope Kostiainen** (s. 22. toukokuuta 1995 Tampere) on suomalainen jalkapalloilija, joka edustaa Tampereen Pallo-Veikkoja. Hän on pelipaikaltaan hyökkääjä.

Kostiainen on Tampereen Ilveksen kasvatti. Kaudella 2014 hän oli Ilveksen reservijoukkueen paras maalintekijä 17 ottelussa 18 maalillaan, kun joukkue voitti Nelosen lohkonsa. Kostiainen teki ensiesiintymisensä Ilveksen edustusjoukkueessa Liigacupissa 2015. Pääsarjadebyyttinsä hän teki toukokuussa 2015 Rovaniemen Palloseuraa vastaan, tullen vaihdosta kentälle.

## Lähteet
Vigdis Hjorth

**Vigdis Hjorth** (s. 19. heinäkuuta 1959 Oslo) on norjalainen kirjailija.

Hjorth on suorittanut kandidaatintutkinnon aineinaan aatehistoria, valtiotiede ja kirjallisuustiede ja aloittanut kirjallisuushistorian maisteriopinnot. Hän on työskennellyt Norjan radion lastenradiossa toimittajana ohjelmassa *[[Barnetimeboka]]* (1989 ja 1991).

Hjorthin teoksia on käännetty useille kielille, kuten tanskaksi, islanniksi, ruotsiksi, saksaksi, suomeksi, venäjäksi ja ukrainaksi.

Hjorthilla on kolme lasta ja hän asuu Nesøyassa Askerissa. Hän on aiemmin asunut Kööpenhaminassa, Bergenissä, Sveitsissä ja Ranskassa.

Hän sai vuonna 2009 liikennerikkomuksesta 30 päivän vankeustuomion, ja se sai hänet kirjoittamaan kirjan *Tredve dager i Sandefjord*.

## Teokset
* *Pelle-Ragnar i den gule gården* – lastenkirja 1983 
* *Jørgen + Anne er sant* – lastenkirja 1984 
* *Råtne Rikard* – lastenkirja 1985 
* *Gjennom skogen* – romaani 1986 
* *Drama med Hilde* – romaani 1987 
* *På hjørnet – om kvelden* – lastenkirja 1987 
* *Med hånden på hjertet* – romaani 1989 
* *Et dikt til mormor* – romaani 1990 
* *Tungekysset og Drømmen* – ungdomsnoveller 1990 
* *Fransk åpning* – romaani 1992 
* *Død sheriff* – romaani 1995 
* *Ubehaget i kulturen* – romaani (Arild Linnebergin kanssa) 1995 
* *Hysj* – romaani 1996 
* *Takk, ganske bra* – romaani 1998 
* *En erotisk forfatters bekjennelser* – artikler 1999 
* *Den første gangen* – ungdomsbok 1999 
* *Hva er det med mor?* – romaani 2000 
* *Om bare * – romaani 2001 
* *17.15 til Tønsberg* - romaani 2004
* *Fordeler og ulemper ved å være til – romaani 2005 
* *Mor betaler!* 2006 
* *Hjulskift – romaani 2007 
* *Tredje person entall* – romaani 2008 
* *Snakk til meg* – romaani 2010 
* *Tredve dager i Sandefjord* 2011 
* *Leve posthornet!* 2012 
* *Et norsk hus* 2014  
* *Arv og miljø* – romaani 2016
* *Lærerinnens sang* – romaani 2018
* *Henrik Falk* – romaani 2019
* *Er mor død* – romaani 2020

### Suomennokset

* 
* 
* 
* 

### Filmatisoinnit
* *[[Jørgen + Anne = sant (elokuva)|Jørgen + Anne = sant]]* (2011)

## Palkintoja ja kunnianosoituksia
* Kulturdepartementets debutantpris 1983, teoksesta *Pelle-Ragnar i den gule gården*
* Kritikerprisen parhaasta lastenkirjasta 1984, teoksesta *Jørgen + Anne er sant*
* Cappelenprisen 1989
* Gyldendalprisen 2010
* Neshornprisen, *[[Klassekampen]]in* kulttuuripalkinto 2012
* Amalie Skram-prisen 2014

## Lähteet

## Aiheesta muualla

* Vigdis Hjorth , Cappelen Forlag
* Vigdis Hjorth , Dagbladet Forfatter
Andreas Stene

**Andreas Stene** (s. 1. maaliskuuta 1991 Oslo) on norjalainen jääkiekkoilija, pelipaikaltaan keskushyökkääjä. Hän edustaa kotimaansa pääsarjatasolla GET-ligaenissa pelaavaa Vålerengaa, joka on myös hänen kasvattajaseuransa.

Kaudella 2010–2011 Stene pelasi Pohjois-Amerikan WHL-junioriliigan Kelowna Rocketsissa. Hän teki runkosarjassa 55 ottelussa tehot 2+14=16.

Norjan maajoukkueessa Stene on pelannut kaksissa MM-kisoissa.

## Lähteet
Nuwakotin piirikunta

**Nuwakotin piirikunta** () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeellä, pääkaupunki Kathmandun pohjoispuolella. 

Piirikunta rajautuu pohjoisessa Rasuwan, idässä Sindhupalchokin, etelässä Kathmandun ja lännessä Dhadingin piirikuntaan.

Nuwakotissa asui vuonna 2011 yhteensä 59&nbsp;215 perhekuntaa, joihin kuului  277&nbsp;471 ihmistä. Piirikunnan pinta-ala on 1&nbsp;121 neliökilometriä ja asukastiheys 248 as./km2. Hallinnollinen keskus on Bidurin kaupunki (26&nbsp;750 as., 2011).

Luonnonmaantieteellisesti piirikunta ryhmitellään osaksi Nepalin Keskistä kumpuvyöhykkettä. Tarkemmassa jaottelussa piirikunnasta 28,6&nbsp;% sisällytetään ylempään trooppiseen, 50,8&nbsp;% subtrooppiseen, 13,4&nbsp;% lauhkeaan, 3,9&nbsp;% subalpiiniseen ja 1,3&nbsp;% alpiiniseen kasvillisuusvyöhykkeeseen sekä 0,3&nbsp;% ylempään vuoristovyöhykkeeseen (nival zone) ja 1,7&nbsp;% vesistöihin kuuluvaksi.

Nuwakotin piirikunta oli yksi pahoin kärsineitä seutuja 25. huhtikuuta 2015 sattuneessa maanjäristyksessä. Piirikunnan rakennuksista yli 80 prosenttia raportoitiin tuhoutuneiksi. 

Oheiset kuvat ovat ajalta ennen kevään 2015 maanjäristystä.


Nuwakot durbar.jpg|Temppeli - Nuwakot Durbar.
Duipipal nuwakot nepal majha gau.JPG|Duipipal.
Kakani.jpg|Kakanin kylää.
Natural Beauty - Kakani.jpg|Näkymä Kakanin kylästä.
Kakani monsoon shivapuri nagarjun.JPG|Vuoristotie monsuunikaudella.
NUWAKOT PHOTO TIRSULI PUL MAHADEFAT.jpg|Kävelysilta joen yli.


## Lähteet

## Aiheesta muualla

* Nuwakot district (VDC-Municipality in detail, 2011 Census)   (cbs.gov.np)
* Earthquake relief: Youth going up to Nuwakot (video, pienen avustuserän matkasta kylään Nuwakotissa)  (youtube.com)
Nii Lamptey

**Nii Odartey Lamptey** (s. 10. joulukuuta 1974 Tema) on ghanalainen uransa jo päättänyt jalkapalloilija. Pelipaikaltaan Lamptey oli hyökkäävä keskikenttäpelaaja. Lamptey pelasi myös Ghanan jalkapallomaajoukkueessa. Lamptey on toiminut ghanalaisen Sekondi Wise Starsin apuvalmentajana vuodesta 2009 alkaen.

## Ura
### Seurajoukkueura
Lamptey siirtyi 15-vuotiaana vuonna 1990 Belgian liigan RSC Anderlechtiin, jossa hän voitti maan mestaruuden kausilla 1990-1991 ja 1992-1993 ja pelasi myös Mestareiden liigan edeltäjässä Euroopan cupissa. Heinäkuussa 1993 Lamptey siirtyi Eredivisie-seura PSV Eindhoveniin, jota hän edusti yhden kauden pelaten 22 ottelua, joissa syntyi kymmenen maalia.

Heinäkuussa 1994 Lamptey siirtyi Englannin valioliigan Aston Villaan, jota hän edusti vain yhden kauden pelaten kymmenen ottelua, ennen kuin hän siirtyi saman sarjan Coventry Cityyn. Coventryäkin Lamptey edusti vain kauden pelaten ainoastaan kuusi ottelua, kunnes hän siirtyi vuoden 1996 heinäkuussa Italian Serie B:n Unione Veneziaan.

Venetsiassa Lamptey viihtyi vain puoli vuotta. Hän siirtyi tammikuussa 1997 Primera División de Argentinan Unión Santa Fehen, jossa hän pelasi yhden vuoden ajan. Tammikuussa 1998 Lamptey siirtyi Turkin Superliigan MKE Ankaragücüün, josta hän siirtyi jo saman vuoden heinäkuussa Portugalin Primeira Ligan UD Leiriaan, jossa Lamptey pelasi yhden kauden aikana seitsemän ottelua.

Heinäkuussa 1999 Lamptey siirtyi Saksan 2. Bundesliigan Greuther Fürthiin, jota hän edusti kahden kauden ajan. Otteluita kertyi 36 ja maalejakin viisi. Heinäkuussa 2001 Lamptey siirtyi Saksasta Kiinaan. Uusi seura oli Kiinan Superliigan Shandong Luneng, jossa otteluita kertyi vuosina 2001-2002 37 ja maaleja seitsemän. Lamptey edusti vuodet 2003-2004 arabiemiirikuntalaista Al Nasria, vuodet 2005-2006 kotimaansa Asante Kotokoa, jossa hän voitti liigamestaruuden kaudella 2005 sekä eteläafrikkalaista Jomo Cosmosta, jossa hän päätti uransa vuonna 2008.

### Maajoukkueura
Lamptey voitti Ghanan alle 17-vuotiaiden kanssa MM-kultaa vuonna 1991, kisoissa, joissa Lamptey itse valittiin kisojen parhaaksi pelaajaksi. Ghanan jalkapallomaajoukkueessa hän pelasi vuosina 1991-1996 38 ottelua tehden kahdeksan maalia. Hän saavutti Ghanan kanssa pronssia vuoden 1992 kesäolympialaisista Barcelonasta pelaten turnauksessa Ghanan kaikissa kuudessa pelissä.

## Muuta
Nii Lamptey oli vuoden 1991 nuorten MM-kilpailuiden jälkeen yksi maailman lupaavimmista nuorista pelaajista. Hän oli jo tuota ennen siirtynyt vasta 15-vuotiaana Belgiaan kotimaastaan. Yksi kaikkien aikojen parhaista jalkapalloilijoista, brasilialainen Pelé, jopa kutsui Lampteyta nimellä *Uusi Pelé*. Lampteyn ura oli kuitenkin rikkonainen ja se sisälsi monta seuraa ilman varsinaista läpimurtoa.

## Lähteet
HMS Gotland (Gtd)

**HMS Gotland** (tunnus Gtd) on Ruotsin laivaston Gotland-luokan sukellusvene. Alus on edelleen palveluksessa vuonna 2015.

## Valmistus

Alus tilattiin 28. maaliskuuta 1990 Kockumsilta Malmöstä, mutta suunnitelmat muutettiin 5. syyskuuta 1991 AIP-järjestelmän lisäämiseksi. Muutos kasvatti uppoumaa 200 tonnilla ja pituutta 7,5 metriä. Aluksen köli laskettiin 27. marraskuuta 1992 ja se laskettiin vesille 2. helmikuuta 1995. Alus valmistui heinäkuussa 1996 ja se liitettiin laivastoon 26. elokuuta 1999.

## Palvelus
Alus oli vuokrattuna miehistöineen Yhdysvaltain laivastolle kesäkuusta 2005 elokuuhun 2007. Alus on palveluksessa 2015.

## Lähteet

*
*

### Viitteet
Emma Flood

**Emma Flood** (s. 13. lokakuuta 1990) on norjalainen tennispelaaja. Hän on voittanut urallaan kaksi ITF-turnausta kaksinpelissä ja yhden nelinpelissä. Flood edusti Norjaa Fed Cupissa ensimmäisen kerran vuonna 2007.

Vuonna 2014 Flood voitti Oslon 10&nbsp;000 Yhdysvaltain dollarin ITF-turnauksen ja vuonna 2015 samanarvoisen turnauksen Jiangmenissa.

## Lähteet

## Aiheesta muualla
*
*
*
Matolampi (Laitila)

**Matolampi** on Varsinais-Suomessa Laitilan Torrella oleva järvi, joka kuuluu Sirppujoen vesistön Hankeranojan valuma-alueeseen.

## Maantiede
Järven pinta-ala on 0,81 hehtaaria ja se on 150 metriä pitkä ja 70 metriä leveä. Siihen laskee yksi metsäoja ja siitä laskee  metriä pitkä 650 metriä pitkä laskuoja Kytämäjärveen. Järvellä on 380 metriä rantaviivaa ja sen ranta on pääosin moreenipohjaista metsämaastoa, joka on soistunutta. Rannat ovat asumattomia.

## Lähteet
Kytämänjärvi

**Kytämänjärvi** on Varsinais-Suomessa Laitilan Torren ja Laustin välissä sijaitseva järvi, joka kuuluu Sirppujoen vesistön Hankeranojan valuma-alueeseen. Järven vedenpinta on laskettu ja se on nykyään kaksiosainen.

## Maantiede
Järven pinta-ala on 6,7 hehtaaria ja se on 700 metriä pitkä ja 150 metriä leveä. Vedenpinnan laskun jälkeen järvessä on kaksi kanavalla yhdistettyä vesiallasta, joista suurempi on 450 metriä pitkä ja pienempi on kasvamassa umpeen. Siihen laskee kaksi metsäojaa ja yksi pelto-oja. Toinen oja on Matolammen laskuoja. Järven luusua sijaitsee järven pohjoisrannalla, josta saa alkunsa 2,3 kilometriä pitkä laskuoja, joka yhtyy Hankeranojaan, joka vuoristaan yhtyy Sirppujokeen.

Järvellä on 1,9 kilometriä rantaviivaa ja sen ranta on pääosin moreenipohjaista metsämaastoa, joka on soistunutta eteläisen osan ympäriltä. Rannoille on rakennettu neljä loma-asuntoa, joille johtaa tiet Kalannista ja Laitilasta.

## Historia
Järvi oli vuoden 1984 peruskartassa 730 metriä pitkä ja erillisiä vesialtaita erottava pieni kanava on ollut luontainen salmi. Rantaviiva on vuoden 1984 jälkeen kutistunut moni paikoin, joten järven vedenpinta on alentunut selvästi.

## Lähteet
Niklas Roest

**Niklas Roest** (s. 3. elokuuta 1986 Oslo) on norjalainen uransa lopettanut jääkiekkoilija. 

Roestin kasvattajaseura on Manglerud Star. Kaudella 2013–2014 hän pelasi Ruotsin toiseksi korkeimmalla sarjatasolla Allsvenskanissa BIK Karlskogan joukkueessa, ja teki 37 runkosarjaottelussa tehot 3+8=11.

Norjan maajoukkueessa Roest on pelannut kolmissa MM-kisoissa sekä vuoden 2014 olympiaturnauksessa.

## Lähteet
Caroline Rohde-Moe

**Caroline Rohde-Moe** (s. 10. huhtikuuta 1992 Blommenholm) on norjalainen tennispelaaja. Hän on voittanut urallaan kaksi ITF-turnausta nelinpelissä. Rohde-Moe edusti Norjaa Fed Cupissa ensimmäisen kerran vuonna 2009.

Rohde-Moe on pelannut tennistä vuodesta 2011 lähtien Yhdysvalloissa, jossa hän opiskeli Mississippin yliopistossa, valmistuen sieltä vuonna 2014.

## Lähteet

## Aiheesta muualla
*
*
*
Baba Rahman

**Abdul "Baba" Rahman** (s. 2. heinäkuuta 1994 Tamale) on ghanalainen jalkapalloilija, joka edustaa Kreikan Superliigassa pelaavaa PAOK:ia. Vasenjalkainen Rahman on pelipaikaltaan vasen laitapuolustaja. Hän kuuluu myös Ghanan jalkapallomaajoukkueeseen.

## Ura
### Seurajoukkueura
Rahman aloitti ammattilaisuransa vuonna 2011 kotimaansa pääsarjan Asante Kotokossa, jossa hän oli lainalla Dreamz FC:stä. Rahman pelasi Asante Kotokossa 25 ottelua kaudella 2011–2012 ja voitti Ghanan mestaruuden. Heinäkuussa 2012 Rahman siirtyi Saksan Bundesliigan nousseeseen Greuther Fürthiin, jonka paidassa hän debytoi Bundesliigassa syyskuussa 2012 Fortuna Düsseldorfia vastaan. Rahman pelasi kaudella 2012–2013 Fürthin paidassa 20 ottelua seuran pudotessa 2. Bundesliigaan, jossa Rahman pelasi seuraavalla kaudella 22 ottelua.

Rahman aloitti kauden 2014–2015 tehokkaasti tehden kahdessa ensimmäisessä 2. Bundesliiga-ottelussa Fürthille yhtä monta maalia. Elokuussa 2014 hän siirtyi kuitenkin Bundesliigan FC Augsburgiin, jossa hän debytoi vielä samassa kuussa TSG 1899 Hoffenheimiä vastaan. Rahman pelasi kaudella 2014–2015 Augsburgin paidassa 31 bundesliigaottelua.

Elokuussa 2015 Rahman siirtyi Englannin valioliigan hallitsevaan mestarijoukkueeseen Chelsea FC:hen. Hän pelasi tulokaskaudellaan 15 ottelua valioliigassa ja neljä Mestarien liigassa. Seuraavien kuuden kauden aikana hän ei pelannut otteluakaan Chelsean edustusjoukkueessa. Hän pelasi lainalla Bundesliigan Schalkessa kauden 2016–2017 ja uudelleen vuoden jakson tammikuusta 2018 alkaen. Kaikkiaan hän pelasi 16 bundesliigaottelua. Kevätkaudella 2019 hän pelasi Stade de Reimsissä 11 Ligue 1:n ottelua. Seuraavan kauden hän oli lainalla RCD Mallorcassa, jossa pääsi pelaamaan vain kaksi Primera Divisiónin ottelua. Kevätkaudella 2021 hän pelasi lainasopimuksella Kreikan Superliigan PAOK:ssa 13 liigaottelua. Hän oli lisäksi voittamassa Kreikan Cupia. Kaudella 2021–2022 hän pelasi lainalla Englannin Mestaruussarjan Readingissä 29 ja seuraavalla kaudella 18 liigaottelua.

Rahman siirtyi PAOK:iin ilmaissiirrolla kesällä 2023.

### Maajoukkueura
Rahman on kuulunut vuodesta 2010 lähtien Ghanan alle 20-vuotiaiden maajoukkueeseen, jonka kapteeni hän on. Vuoden 2013 alle 20-vuotiaiden MM-kilpailuissa Rahman pelasi Ghanan jokaisessa seitsemässä ottelussa, kun Ghana saavutti pronssia.

Ghanan jalkapallomaajoukkueessa Rahman debytoi syyskuussa 2014 Afrikan-mestaruuskarsinnassa Togoa vastaan. Hän kuului Ghanan joukkueeseen myös itse vuoden 2015 Afrikan-mestaruuskilpailuissa, joissa hän pelasi Ghanan jokaisessa kuudessa ottelussa ja saavutti hopeaa. Hän pelasi Afrikan-mestaruuskilpailuissa yhden ottelun 2017 sekä kolme ottelua 2019 ja 2021. Hän pelasi MM-kilpailuissa 2022 täydet minuutit kahdessa ottelussa ja tuli yhdessä ottelussa vaihdosta muutamaksi minuutiksi kentälle.

## Lähteet

## Aiheesta muualla
Charlotte (Yhdistyneen kuningaskunnan prinsessa)

**Prinsessa Charlotte** (; s. 2. toukokuuta 2015 Lontoo) on prinssi Williamin ja hänen puolisonsa herttuatar Catherinen tytär ja toinen lapsi. Hän on kuningas Charles III:n lapsenlapsi ja kolmantena kruununperimysjärjestyksessä.

Prinsessa Charlottella on kaksi sisarusta, isoveli prinssi George ja pikkuveli prinssi Louis.

## Lähteet
Hepojärvi (Laitila)

**Hepojärvi** on Varsinais-Suomessa Laitilan Haarolla oleva järvi, joka kuuluu Sirppujoen vesistön Kettujoen valuma-alueella.

## Maantiede
Järven pinta-ala on 27 hehtaaria ja se on 1,3 kilometriä pitkä ja 250 metriä leveä. Siihen laskee seitsemän laskuojaa. Järven luusua sijaitsee järven lounaisrannalla, josta saa alkunsa Vihonojana alkava Kettujoki.

Järvellä on 3,4 kilometriä rantaviivaa ja sen ranta on kallio- tai  moreenipohjaista metsämaastoa. Länsirannalle rajautuu kaksi peltoa ja rannoille on rakennettu parikymmentä loma-asuntoa sekä maatila, joille johtaa tiet Laitilasta.

## Luonnontila
Järvessä elää ainakin ahven, särki ja lahna. Järven kalakanta on vuosien saatossa kääpiöitynyt ja sitä alettiin vuonna 2000 hoitokalastamaan. Tämä on kasvattanut kalojen keskikokoa. Rapukanta romahti 1980-luvulla eikä se ole vieläkään siitä toipunut.
Järven luusuaan on rakennettu pohjapato, joka pitää vedenpinnan korkeutta yllä. Tämän on katsottu parantaneen veden laatua.

## Virkistys
Järvellä on yleinen uimaranta, jonka rantasaunaa hoitaa Kotiseutuyhdistys Suhina r.y..
## Lähteet
Knut Aas

**Knut Olav Aarne Aas** (18. tammikuuta 1929 Heinola – 27. toukokuuta 2006 Helsinki) oli suomalainen poliisineuvos ja Liikkuvan poliisin päällikkö.

Aas valmistui lainopin kandidaatiksi 1957, ja hän sai varatuomarin arvon 1962.

Aas toimi nuorempana konstaapelina Helsingissä vuonna 1952, pääesikunnan toimistosihteerinä vuonna 1953, puolustuslaitoksen ylietsivänä vuosina 1954–1957, puolustusministeriön reviisorina vuosina 1957–1958, Espoon apulaisnimismiehenä vuosina 1958–1962 sekä poliisiopiston opettajana ja varajohtajana vuosina 1962–1969.  Espoossa apulaisnimismiehenä ollessaan Aas oli vuonna 1960 mukana Bodominjärven kolmoissurman tutkinnassa ja vielä syksyllä 2005 hän oli todistajana Espoon käräjäoikeudessa Nils Gustafssonia vastaan käydyssä oikeudenkäynnissä.

Aas oli Liikkuvan poliisin päällikkönä 23 vuoden ajan 1969–1992. Hän sai poliisineuvoksen arvon 1978 ja jäi eläkkeelle 1992.  Sotilasarvoltaan hän oli reservin majuri.

## Kunniamerkit
* SVR 1. luokan ritarimerkki
* Itävallan suuri kultainen kunniamerkki
* Belgian Leopold II:n ritarikunnan kunniamerkki
* Iranin Leijonan ja Auringon ritarikunnan komentajamerkki
* Saksan Liittotasavallan Ansioritarikunnan 1. luokan ansioristi
* Tanskan Dannebrogin ritarikunnan 1. luokan risti
* Alankomaiden Oranian-Nassaun ritarikunnan 1. luokan risti
* Puolan Kansantasavallan Ansioritarikunnan 1. luokan risti
* Senegalin Leijonan ritarikunnan 1. luokan risti
* Ruotsin Vaasan ritarikunnan 1. luokan ritarimerkki
* Islannin Haukan ritarikunnan suurristi
* Romanian Tähtiritarikunnan 4. luokan kunniamerkki

## Lähteet
Victor Espinoza

**Victor Espinoza** (s. 23. toukokuuta 1972 Tulancingo) on meksikolainen jockey. Hän on voittanut kolmivuotiaille hevosille tarkoitetun laukkakilpailun Kentucky Derbyn kolmeen kertaan.

## Lähteet
Luettelo tenniksen kaksinpelin Norjan mestareista

Tämä on **luettelo tenniksen kaksinpelin Norjan mestareista**. Ulkokentillä on kilpailtu Norjan mestaruuksista vuodesta 1910 lähtien ja sisäkentillä vuodesta 1927.

## Miehet

### Ulkokentät

### Sisäkentät

## Naiset

### Ulkokentät

### Sisäkentät

## Lähteet
Mathias Trettenes

**Mathias Trettenes** (s. 8. marraskuuta 1993 Stavanger) on norjalainen jääkiekkoilija, joka pelaa Norjan pääsarjan Stavanger Oilersissa. Hän on pelipaikaltaan keskushyökkääjä. 

## Ammattilaisura
Trettenes pelasi vuosina 2009–2011 monien muiden norjalaisten kiekkolupausten tavoin Ruotsissa, Modon junioreissa. Hän palasi kaudeksi 2011–2012 kotimaahansa ja debytoi Norjan pääsarjassa Stavanger Oilersin paidassa. Stavangaeria Trettenes edusti viiden kauden ajan ja oli joka kerta myös voittamassa Norjan-mestaruutta.

Trettenes siirtyi kaudeksi 2016–2017 Ruotsin toiseksi korkeimman tason Allsvenskanin Almtunaan ja pelasi siellä yhden kauden. Seuraavat kaksi kautta hän edusti Saksan DEL-liigan Krefeld Pinguinea. Trettenes edusti jälleen kauden 2019–2020 kotimaansa Stavanger Oilersia. Sieltä hän jatkoi matkaansa Sveitsin kakkossarjan HC La Chaux-de-Fondsia, jossa hän pelasi vuodet 2020–2022.

Kaudeksi 2022–2023 Trettenes siirtyi vuoden mittaisella sopimuksella SM-liigajoukkue Hämeenlinnan Pallokerhoon. Edustettuaan HPK:ta kauden Trettenes palasi Stavanger Oilersiin, jonne teki kevääseen 2028 ulottuvan sopimuksen.

### Maajoukkueura
Miesten arvokisoihin Trettenes valittiin ensimmäistä kertaa vuoden 2015 MM-kisoihin. Sen jälkeen Trettenes on pelannut kahdeksissa MM-kilpailuissa ja edustanut Norjaa olympialaisissa.

## Lähteet
Dragsvik (Norja)

**Dragsvik** on Norjassa, Sognin ja Fjordanen läänissä Balestrandin kunnassa sijaitseva paikka. Sieltä on Fjord 1:n tarjoamia lauttayhteyksiä Hellaan (Riksvei 55) ja Vangsnesiin (Riksvei 13). Dragsvikiä ympäröi Sognevuono.

## Lähteet
Kristiina Vuori

**Kristiina Vuori** (s. 1967) on suomalainen kirjailija. Kristiina Vuori on hänen taiteilijanimensä. Hän on keskittynyt kirjoittamaan historiallisia romaaneja. 

## Bibliografia
* 
* 
* 
* 
* 
* 
* 
* 
* 
* 
* 
* 
* 
* 
## Lähteet

## Aiheesta muualla
* Kirjailijan kotisivut  
* Kristiina Vuoren Facebook-sivut 
* Liminka, Nestori ja Kauri, Juha: Romanttinen, eroottinen ja dramaattinen 1300-luku. Kirja-arvostelu teoksesta Vuori, Kristiina: *Siipirikko*. Tammi, 2013. (Agricolan kirja-arvostelut, 10.6.2015)